title: Id-Direttiva 2001/46/KE tal-Parlament Ewropew u tal-Kunsill tat-23 Lulju 2001 li temenda d-Direttiva tal-Kunsill 95/53/EC li tistabbilixxi l-prinċipji li jirregolaw l-organizzazzjoni ta' l-ispezzjonijiet uffiċjali fl-oqsma tan-nutrizzjoni ta' l-annimali u d-Direttivi 70/524/KEE, 96/25/KE u 1999/29/KE dwar in-nutrizzjoni ta' l-annimali

text:
Avviż Legali Importanti

|

32001L0046

Official Journal L 234 , 01/09/2001 P. 0055 - 0059

		Id-Direttiva 2001/46/KE tal-Parlament Ewropew u tal-Kunsilltat-23 Lulju 2001li temenda d-Direttiva tal-Kunsill 95/53/EC li tistabbilixxi l-prinċipji li jirregolaw l-organizzazzjoni ta' l-ispezzjonijiet uffiċjali fl-oqsma tan-nutrizzjoni ta' l-annimali u d-Direttivi 70/524/KEE, 96/25/KE u 1999/29/KE dwar in-nutrizzjoni ta' l-annimaliIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxil-Komunità Ewropea, u b'mod partikolari l-Artikolu 152(4)(b) tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],Wara li kkonsultaw lill-Kumitat tar-Reġjuni,Filwaqt li jaġixxu skond il-proċedura stabbilita fl-Artikolu 251 tat-Trattat [3],Billi:(1) Is-salvagward tal-prodotti ddestinati għan-nutrizzjoni ta' l-annimali huwa ta' interess primarju u huwa meħtieġ li jiġi żgurat illi prodotti li jitqiegħdu fiċ-ċirkolazzjoni fil-Komunità bl-għan tan-nutrizzjoni ta' l-annimali jkunu mingħajr perikolu. Id-Direttiva tal-Kunsill 95/53/KE tal-25 ta' Ottubru 1995 li tistabbilixxi l-prinċipji li jirregolaw l-organizzazzjoni ta' l-ispezzjonijiet uffiċjali fl-oqsma tan-nutrizzjoni ta' l-annimali [4] tikkontribwixxi għall-kisba ta' dan l-għan.(2) Id-Direttiva tal-Kunsill 74/63/KEE ġiet imħassra bl-Artikolu 16 tad-Direttiva tal-Kunsill 1999/29/KE tat-22 ta' April 1999 dwar is-sustanzi u l-prodotti mhux mixtieqa fin-nutrizzjoni ta' l-annimali [5]. Għalhekk, ir-referenzi għad-Direttiva 74/63/KEE għandhom jiġu emendati skond it-Tabella fl-Anness IV mad-Direttiva 1999/29/KE.(3) Rigward ir-referenza għaċ-ċirkolazzjoni tal-prodotti li jridu jintużaw fin-nutrizzjoni ta' l-annimali, huwa meħtieġ illi jiġu armonizzati d-definizzjonijiet użati mid-Direttivi 70/524/KEE [6], 95/53/KE u 96/25/KE [7] fil-qasam tan-nutrizzjoni ta' l-annimali.(4) Reċentement ġraw żewġ każijiet ta’ kontaminazzjoni serja ta' dijossin fil-prodotti għalbiex jintużaw fin-nutrizzjoni ta' l-annimali. Filwaqt li titqies l-esperjenza miksuba minn dawn l-inċidenti, huwa meħtieġ illi jittejbu l-proċeduri li japplikaw għall-każijiet fejn prodott għan-nutrizzjoni ta' l-annimali jippreżenta riskju serju għas-saħħa tal-bniedem jew ta' l-annimali jew għall-ambjent jew fejn jiġi nnotat ċertu ksur tad-Direttiva 1999/29/KE. L-għan huwa illi b'dan il-mod jittejjeb il-maniġġjar tar-riskji li jistgħu jipprekludu l-livell ta' protezzjoni għas-saħħa tal-bniedem jew ta' l-annimali u ta' l-ambjent pprovdut fir-Regolament tal-Komunità dwar in-nutrizzjoni ta' l-annimali filwaqt li ma jitnaqqasx il-valur ta' dawn il-proċeduri speċjali billi jiġu applikati b'mod sistematiku għal problemi minuri.(5) Spezzjon tal-Kummissjoni mwettaq wara kontaminazzjoni tad-dijossin fl-għalf u fil-katina ta' l-ikel kixef illi l-Istati Membri kellhom diffikultà jimmaniġġjaw din il-kriżi mhux tas-soltu. Fid-dawl ta' l-esperjenza miksuba, u sabiex jiġi żgurat illi r-riskji serji li jinvolvu prodotti għan-nutrizzjoni ta' l-annimali jiġu mmaniġġjati b'garanziji ekwivalenti ta' effiċjenza fil-Komunità kollha, huwa meħtieġ illi jiġu introdotti dispożizzjonijiet li jkunu jeħtieġu illi l-Istati Membri jkollhom imħejjija pjani operattivi għal kull kontingenza sabiex jieħdu ħsieb l-emerġenzi fil-qasam tan-nutrizzjoni ta' l-annimali.(6) Fejn jinħoloq riskju serju għas-saħħa tal-bniedem jew ta' l-annimali jew għall-ambjent fi Stat Membru minħabba l-prodotti għan-nutrizzjoni ta' l-annimali, u fejn dan ir-riskju ma jistax jiġi mrażżan b'mod sodisfaċenti mill-Istat/i Membru/i involut/i, huwa indispensabbli għall-Kummissjoni li tkun tista' tieħu l-miżuri prekawzjonarji kollha meħtieġa u li b'mod partikolari jkollha l-awtorità li tissospendi l-kummerċ fil-prodotti għan-nutrizzjoni ta' l-annimali, u l-esportazzjoni tagħhom mill-Istat Membru involut fl-intier tiegħu jew f'parti minnu jew li tistabbilixxi kondizzjonijiet speċjali għall-prodotti jew għas-sustanzi relevanti.(7) Id-Direttiva 1999/29/KE tistabbililxxi l-livelli massimi permessi għal ċerti sustanzi u prodotti mhux mixtieqa fil-materjali ta’ l-għalf u fl-għalf.(8) Diġà ġiet stabbilita sistema li tagħmilha possibbli illi l-Istati Membri jiġu informati mill-operaturi, fl-istadji kollħa tal-katina tal-produzzjoni ta’ l-għalf, b'ċerti każijiet ta' nuqqas ta' konformità mar-regoli dwar il-prodotti u s-sustanzi mhux mixtieqa. Minħabba kemm l-esperjenza miksuba kif ukoll l-arranġamenti simili pprovduti fir-regoli Komunitarji dwar is-sigurtà ġenerali tal-prodotti, din is-sistema għandha tiġi mtejba u estiża sabiex tintgħamel applikabbli għall-każijiet kollha fejn operatur isib illi prodott għan-nutrizzjoni ta' l-annimali jippreżenta riskju serju għas-saħħa tal-bniedem jew ta' l-annimali jew għall-ambjent.(9) Fil-preżent jeżisti obbligu illi l-Istati Membri l-oħra u l-Kummissjoni jiġu mgħarrfa meta konsenja ta' materjali ta’ l-għalf jew ta’ l-għalf li ma jkunux konformi mal-livelli massimi għas-sustanzi jew għall-prodotti mhux mixtieqa x'aktarx li tkun sejra tintbagħat lejn Stati Membri oħra.(10) Huwa meħtieġ illi din is-sistema bil-ħeffa ta' l-iskambju tat-tagħrif tiġi inkorporata fid-Direttiva 95/53/KE u li jiġu stabbiliti proċeduri standard għat-tħaddim tagħha, sabiex tkun tista' tiġi applikata fil-każijiet kollha fil-futur fejn prodott iqiegħed fil-perikolu s-saħħa tal-bniedem, is-saħħa ta' l-annimali jew l-ambjent u bl-għan li tiġi mtejba s-sistema sħiħa ta' l-ispezzjonijiet. Għal raġunijiet ta' sempliċità u effiċjenza, is-sistema għandha tapplika wkoll fejn Stat Membru jirrifjuta prodott minn pajjiż terz meta jiċċekkjah hekk kif jiġi importat. Dawn il-proċeduri standard jistgħu, bla ħsara għal ċerti emendi, ikunu l-istess bħal dawk stabbiliti għall-iskambju tat-tagħrif waqt l-emerġenzi skond id-Direttiva tal-Kunsill 92/59/KEE tad-29 Ġunju 1992 dwar is-sigurtà ġenerali tal-prodotti [8].(11) Mhux possibbli illi jiġu elenkati l-kontaminazzjonijiet kollha potenzjalment perikolużi ta' oriġini bioloġiku jew kimiku, li jistgħu jiġru minħabba inċident jew b'azzjoni illegali, u li jistgħu jaffettwaw prodott għalbiex jintuża fin-nutrizzjoni ta' l-annimali.(12) Ir-riskju tal-perikoli dderivat minn tikketti ħżiena jew mit-tqandil, it-trasport, il-ħażna jew l-ipproċessar għandhom jittieħdu f'konsiderazzjoni.(13) Sabiex tiġi mtejba l-effiċjenza fis-sistema ta' l-ispezzjonijiet u l-miżuri relevanti ta' l-ispezzjonijiet, fejn ikun hemm suspett illi l-kontaminazzjoni tippreżenta riskju serju għas-saħħa tal-bniedem, is-saħħa ta' l-annimali jew għall-ambjent, l-Istati Membri għandhom ikunu meħtieġa illi jivverifikaw in-natura u l-kobor tal-kontaminazzjoni u jagħmlu kull sforz għalbiex jidentifikaw l-oriġini tagħha sabiex jiskopru kull kontaminazzjoni oħra possibbli.(14) Id-Direttiva 95/53/KE teħtieġ lill-Istati Membri illi jagħtu lill-Kummissjoni tagħrif dwar ir-riżultati ta' l-ispezzjonijiet imwettqa kull sena, qabel l-1 ta' April 2000 għall-ewwel darba. Huwa wkoll stabbilit illi dawn ir-rapporti għandhom jintużaw mill-Kummissjoni sabiex tħejji u tippreżenta rapport ġenerali fil-qosor dwar l-ispezzjonijiet imwettqa fil-livell Komunitarju flimkien ma' proposta għal programm ta' spezzjon koordinat għas-sena ta' wara. It-tagħrif li jirrigwarda kontaminazzjoni li taffettwa s-sigurtà ta' prodott li jrid jintuża fin-nutrizzjoni ta' l-annimali għandu jiġi meqjus mill-Istati Membri u mill-Kummissjoni meta jiġu ffissati l-prijoritajiet għall-programmi koordinati ta' kull sena ta' l-ispezzjonijiet. It-tagħrif kollu miġbur dwar ir-riskji għas-saħħa tal-bniedem, għas-saħħa ta' l-annimali u għall-ambjent, li jkollhom x'jaqsmu maċ-ċirkolazzjoni u l-użu tal-prodotti għan-nutrizzjoni ta' l-annimali, jista' jiġi analizzat aħjar meta pprovdut f'għamla armonizzata u standardizzata.(15) Filwaqt li jitqies dak li għadu kif ingħad, id-Direttivi 95/53/KE, 70/524/KEE, 96/25/EC u 1999/29/KE għandhom jiġu emendati,ADOTTAW DIN ID-DIRETTIVA:L- Artikolu 1Id-Direttiva tal-Kunsill 95/53/KEE hija emendata kif ġej:1. L-Artikolu 2(1) jiġi emendat kif ġej:(a) fil-punt (a), it-tieni inċiż għandu jiġi mibdul b'dan li ġej:"— Id-Direttiva tal-Kunsill 1999/29/KE tat-22 ta' April 1999 dwar is-sustanzi u l-prodotti mhux mixtieqa fin-nutrizzjoni ta' l-annimali [9]."(b) il-punt (e) għandu jiġi mibdul b'dan li ġej:"(e) "il-prodott maħsub għan-nutrizzjoni ta' l-annimali" jew "il-prodott": l-għalf ta' l-annimali jew kull sustanza użata fin-nutrizzjoni ta' l-annimali;"(ċ) il-punt (h) għandu jiġi mibdul b'dan li ġej:"(h) "it-tqegħid fiċ-ċirkolazzjoni"; jew "iċ-ċirkolazzjoni";: iż-żamma ta' kull prodott maħsub għan-nutrizzjoni ta' l-annimali bl-għan ta' bejgħ, inkluża l-offerta għall-bejgħ, jew kull għamla oħra ta' trasferiment, sew jekk bla ħlas u sew jekk le, lil partijiet terzi, u l-bejgħ u l-għamliet l-oħra nfushom tat-trasferiment.";2. l-Artikolu li ġej għandu jiġi miżjud wara l-Artikolu 4:"L- Artikolu 4a1. L-Istati Membri għandhom ifasslu pjani operattivi ta' kontinġenza li jiddikjaraw il-miżuri li jridu jiġu implimentati mingħajr dewmien fejn prodott għan-nutrizzjoni ta' l-annimali jinstab illi jippreżenta riskju serju għas-saħħa tal-bniedem, għas-saħħa ta' l-annimali jew għall-ambjent u fejn jispeċifikaw il-poteri u r-responsabbiltajiet kif ukoll il-kanali għalbiex jiġi trażmess it-tagħrif. L-Istati Membri għandhom jirrevedu dawn il-pjani kif approprjat, b'mod partikolari fid-dawl ta' bidliet fl-organizzazzjoni tas-servizzi ta' l-ispezzjon u ta' l-esperjenza miksuba, inkluża dik miksuba minn kull eżerċizzju ta' simulazzjoni.2. L-Istati Membri għandhom jibagħtu lill-Kummissjoni l-pjani operattivi ta' kontinġenza mħejjija minnhom kif ukoll kull emenda għalihom.3. Il-Kummissjoni għandha teżamina l-pjani u tissuġġerixxi lill-Istati Membri involuti kull emenda li tista' tgħin sabiex jiġi żgurat illi l-pjani operattivi ta' kontinġenza ta' l-Istati Membri joffru garanziji ekwivalenti ta' effiċenza. Fejn ikun meħtieġ għalbiex jinkiseb dan l-għan il-Kummissjoni, filwaqt li taġixxi skond il-proċedura pprovduta fl-Artikolu 23, tista' toħroġ linji gwida sabiex tarmonizza l-pjani operattivi ta' kontinġenza.";3. L-Artikolu 12(1) għandu jiġi mibdul b'dan li ġej:"1. L-awtorità kompetenti ta' l-Istat Membru tad-destinazzjoni tista', fil-postijiet tad-destinazzjoni, tivverifika l-konformità tal-prodotti mad-dispożizzjonijiet ta' l-Artikolu 2(1)(a) permezz ta' verifiki mingħajr għażla u mingħajr diskriminazzjoni. B'mod partikolari, u biss safejn u sakemm ikun meħtieġ għalbiex jiġu mwettqa dawn il-verifiki mingħajr għażla, l-Istati Membri jistgħu jitolbu lill-operaturi sabiex jirrappurtaw il-wasla tal-prodotti lil din l-awtorità kompetenti. L-Istati Membri għandhom jgħarrfu lill-Kummissjoni meta jagħmlu użu minn din l-azzjoni.";4. fl-Artikolu 13(1), it-tieni inċiż għandu jiġi mibdul b'dan li ġej:"— li jirrendu l-prodotti mingħajr perikolu fejn approprjat,";5. fl-Artikolu 14, l-ewwel paragrafu għandu jiġimibdul b'dan li ġej:"Fil-każ tal-qerda, l-użu għal skopijiet oħra, id-dispaċċ mill-ġdid lill-pajjiż ta' l-oriġini jew li l-prodotti jiġu renduti mingħajr perikolu kif ipprovdut fl-Artikolu 13(1), l-Istat Membru tad-destinazzjoni għandu jikkuntattja lill-Istat Membru tad-dispaċċ mingħajr dewmien. L-Istat Membru tad-dispaċċ għandu jieħu l-miżuri kollha meħtieġa u jinnotifika lill-Istat Membru tad-destinazzjoni bin-natura u l-eżitu tal-kontrolli mwettqa, bid-deċiżjonijiet meħuda u r-raġunijiet għal dawn id-deċiżjonijiet.";6. it-Taqsima li ġejja għandha tiġi miżjuda wara l-Artikolu 15:"It-Taqsima 3aIl-Klawsola ta' salvagwardL- Artikolu 15a1. Meta fi Stat Membru jew iktar tinħoloq problema minħabba prodott li jrid jintuża fin-nutrizzjoni ta' l-annimali, li x'aktarx jippreżenta riskju serju għas-saħħa tal-bniedem, għas-saħħa ta' l-annimali jew għall-ambjent, u ma tkunx tista' tiġi mrażżna b'mod sodisfaċenti permezz tal-miżuri meħuda mill-Istat/i Membru/i involut/i, il-Kummissjoni, filwaqt li taġixxi skond il-proċedura pprovduta fl-Artikolu 23a fuq l-inizjattiva tagħha stess jew fuq it-talba ta' Stat Membru, għandha minnufih, skond il-gravità tas-sitwazzjoni tadotta l-miżuri li ġejjin:- tissospendi t-tqegħid fiċ-ċirkolazzjoni fil-Komunità, l-użu fin-nutrizzjoni ta' l-annimali jew l-esportazzjoni lejn pajjiżi terzi tal-prodotti mill-Istat/i Membru/i involut/i kollha jew parti minnu/hom jew minn stabbiliment jew aktar li jinsabu fit-territorju tal-Komunità, jew- tistabbilixxi kondizzjonijiet speċjali għat-tqegħid fiċ-ċirkolazzjoni fil-Komunità, l-użu fin-nutrizzjoni ta' l-annimali jew l-esportazzjoni lejn pajjiżi terzi tal-prodotti mill-Istat/i Membru/i involut/i kollha jew f'parti minnu/hom jew minn stabbiliment jew aktar li jinsabu fit-territorju tal-Komunità.2. Madankollu, f'emerġenzi, il-Kummissjoni tista' proviżorjament tadotta l-miżuri referiti fil-paragrafu 1 wara li tikkonsulta lill-Istat/i Membru/i involut/i u tgħarraf lill-Istati Membri l-oħra. Għandha tissottometti l-materja lill-Kumitat Permanenti ta’ l-Għalf stabbilit bl-Artikolu 1 tad-Deċiżjoni 70/372/KEE [10] fi żmien għaxart ijiem tax-xogħol għall-opinjoni tiegħu, skond il-proċedura stabbilita fl-Artikolu 23a, bl-għan li ssir l-estensjoni, l-emenda jew it-tħassir ta' dawn il-miżuri.Meta Stat Membru jgħarraf uffiċjalment lill-Kummissjoni dwar il-ħtieġa li jittieħdu miżuri protettivi u meta l-Kummissjoni ma tkunx irrikorriet għall-miżuri rreferiti fil-paragrafu 1, dan l-Istat Membru jista' jadotta miżuri protettivi temporanji rigward l-użu jew tat-tqegħid fiċ-ċirkolazzjoni. Meta Stat Membru jadotta dawn il-miżuri, għandu jgħarraf minnufih lill-Istati Membri l-oħra u lill-Kummissjoni. Il-Kummissjoni għandha tissottometti l-materja lill-Kumitat Permanenti ta’ l-Għalf fi żmien għaxart ijiem tax-xogħol għall-opinjoni tiegħu, skond il-proċedura stabbilita fl-Artikolu 23a, bl-għan li ssir l-estensjoni, l-emenda jew it-tħassir tal-miżuri protettivi temporanji meħuda minn dan l-Istat Membru.L- Artikolu 15bIl-Kummissjoni għandha tgħarraf lill-Parlament Ewropew bil-miżuri meħuda skond l-Artikoli 9a u 15a."7. il-Kapitolu li ġej għandu jiġi miżjud wara l-Artikolu 16:"IL-KAPITOLU IIIAIS-SISTEMA TAT-TAGĦRIF DWAR IL-PERIKOLI MILL- GĦALFL- Artikolu 16aL-Istati Membri għandhom jistabbilixxu illi l-persuni responsabbli mill-istabbilimenti għandhom jgħarrfu minnufih lill-awtoritajiet kompetenti ta' l-Istati Membri jekk ikollhom prova illi konsenja tal-prodotti għan-nutrizzjoni ta' l-annimali illi jkunu daħħlu fit-territorju tal-Komunità minn pajjiż terz jew li jkunu qiegħdu fiċ-ċirkolazzjoni, u li jkollhom f'idejhom jew li jippossjedu:- taqbeż il-livelli massimi stabbiliti fit-Taqsima A ta' l-Anness II tad-Direttiva 1999/29/KE li lil hemm minnhom il-prodott ma għandux jingħata bħala għalf lill-annimali jew jitħallat ma' prodotti oħra għan-nutrizzjoni ta' l-annimali, jew- ma tikkonformax ma' waħda mid-dispożizzjonijiet l-oħra referiti fl-Artikolu 2(1)(a) ta' din id-Direttiva u, minħabba dan in-nuqqas ta' konformità u, bil-ħsieb ta’ l-għan li għalih tkun maħsuba, tippreżenta riskju serju għas-saħħa tal-bniedem, għas-saħħa ta' l-annimali jew għall-ambjent.Il-persuni responsabbli mill-istabbilimenti għandhom jipprovdu d-dettalji kollha sabiex jagħmluha possibbli illi ssir identifikazzjoni preċiża tal-prodott jew tal-konsenja tal-prodotti relevanti u deskrizzjoni sħiħa kemm jista' jkun tar-riskju ppreżentat mill-prodott jew mill-prodotti involuti, kif ukoll it-tagħrif kollu disponibbli meħtieġ għalbiex jiġu ttraċċati l-prodott jew il-prodotti. Għandhom ukoll jgħarrfu lill-awtoritajiet kompetenti ta' l-Istati Membri bl-azzjoni meħuda sabiex jiġu evitati r-riskji għas-saħħa tal-bniedem, għas-saħħa ta' l-annimali jew għall-ambjent, filwaqt li jiddeskrivu din l-azzjoni.L-Istati Membri għandhom jistabbilixxu l-istess ħtiġijiet tat-tagħrif dwar ir-riskji ppreżentati mill-prodotti għan-nutrizzjoni ta' l-annimali għall-persuni li jwettqu l-monitorjar mill-qrib tas-saħħa ta' l-impriżi bħal dawk referiti fl-Artikolu 10 tad-Direttiva tal-Kunsill 96/23/KE tad-29 April 1996 dwar il-miżuri sabiex jimmonitorjaw ċerti sustanzi u fdalijiet minn dawn fl-annimali ħajjin u l-prodotti mill-annimali [11], u għall-persuni responsabbli mill-laboratorji li jwettqu l-analiżijiet.Fejn approprjat, l-awtoritajiet kompetenti għandhom japplikaw id-dispożizzjonijiet ta' l-Artikoli 8, 11 jew 13.L- Artikolu 16b1. Fejn l-awtoritajiet kompetenti ta' l-Istati Membri jkollhom tagħrif li jindika, fuq il-bażi tal-fatturi disponibbli ta' l-istima tar-riskju, illi konsenja tal-prodotti għan-nutrizzjoni ta' l-annimali tippreżenta riskju serju għas-saħħa tal-bniedem, għas-saħħa ta' l-annimali jew għall-ambjent għandhom jivverifikaw it-tagħrif irċevut u, fejn approprjat, jiżguraw illi jittieħdu l-miżuri meħtieġa għalbiex il-konsenja ma tintużax fin-nutrizzjoni ta' l-annimali, iqiegħdu l-konsenja fuq restrizzjoni u jinvestigaw minnufih:- in-natura tal-perikolu u fejn approprjat il-livell ta' sustanzi mhux mixtieqa,- l-oriġini possibbli tas-sustanzi mhux mixtieqa jew tal-perikolu,sabiex ir-riskju jiġi stmat aktar mill-qrib.Fejn approprjat, l-istima tar-riskju għandha tiġi estiża għal konsenji oħra ta' l-istess prodott jew għal prodotti oħra fil-katina ta’ l-għalf jew ta' l-ikel li jista' jkun fihom sustanzi mhux mixtieqa jew li rigward tagħhom jista' jeżisti perikolu, filwaqt li titqies kull taħlita miżjuda tas-sustanzi mhux mixtieqa fi prodotti oħra għan-nutrizzjoni ta' l-annimali u r-riċiklaġġ possibbli tal-prodotti perikolużi fil-katina ta’ l-għalf.2. Fejn tiġi kkonfermata l-eżistenza ta' riskju serju skond il-paragrafu 1, l-Istati Membri għandhom jiżguraw illi d-destinazzjoni finali tal-konsenja li jkun fiha s-sustanzi mhux mixtieqa, inklużi d-dekontaminazzjoni possibbli, azzjoni oħra sabiex jitneħħa l-perikolu mill-prodotti, il-proċessar mill-ġdid jew il-qerda, ma jistgħux ikollhom l-effetti li jagħmlu ħsara lis-saħħa tal-bniedem jew ta' l-annimali jew lill-ambjent u fejn ikun possibbli illi s-sustanzi mhux mixtieqa jew ir-riskju li dawn is-sustanzi jkunu preżenti jkunu nfirxu għal konsenji oħra jew għall-katina ta’ l-għalf jew ta' l-ikel għandhom immedjatament jidentifikaw u jqiegħdu taħt kontroll il-konsenji l-oħra tal-prodotti meqjusa li huma perikolużi u saħanitra, fejn approprjat, jidentifikaw l-annimali ħajjin mitmugħa l-prodotti perikolużi u jimplimentaw il-miżuri pprovduti fid-Direttiva 96/23/KE jew fid-dispożizzjonijiet l-oħra relevanti Komunitarji li għandhom x'jaqsmu mas-saħħa ta' l-annimali jew mas-sigurtà ta' l-ikel tal-prodotti ta' origini mill-annimali filwaqt li jiżguraw il-koordinazzjoni bejn is-servizzi tal-kontroll relevanti, sabiex jiġi evitat illi l-prodotti perikolużi jitqiegħdu fiċ-ċirkolazzjoni u jiżguraw l-inforzar tal-proċeduri sabiex jissejħu lura l-prodotti diġà fiċ-ċirkolazzjoni.L- Artikolu 16c1. Meta Stat Membru jsib illi prodott għan-nutrizzjoni ta' l-annimali li jkun tqiegħed fiċ-ċirkolazzjoni fit-territorju tiegħu stess u f'dak ta' Stati Membri oħra, jew prodott illi joriġina f'pajjiż terz li jkun iddaħħal fit-territorju tal-Komunità sabiex jitqiegħed fiċ-ċirkolazzjoni fi Stat Membru jew aktar:- jaqbżu l-livelli massimi stabbiliti fit-Taqsima A ta' l-Anness II tad-Direttiva 1999/29/KE li lil hemm minnu l-prodott ma jridx jiġi mitmugħ bħala hekk lill-annimali jew jiġi mħallat ma' prodotti oħra għan-nutrizzjoni ta' l-annimali, jew- ma jkunux konformi ma' waħda mid-dispożizzjonijiet l-oħra referiti fl-Artikolu 2(1)(a) ta' din id-Direttiva u, minħabba dan in-nuqqas ta' konformità u l-iskop li għalih huma maħsuba, jippreżentaw riskju serju għas-saħħa tal-bniedem, għas-saħħa ta' l-annimali jew għall-ambjent,dan l-Istat Membru għandu mill-ewwel iwissi lill-Kummissjoni permezz ta' notifika.Għandu jipprovdi tagħrif biżżejjed sabiex jiġu identifikati, ittraċċati u mqiegħda taħt kontroll il-prodotti involuti u, fejn approprjat, l-annimali ħajjin li jkunu ġew mitmugħa bihom, u għandu jispeċifika l-miżuri tas-salvagward previsti jew diġà meħuda, għalbiex jagħmilha possibbli illi l-Kummissjoni tgħarraf b'mod xieraq lill-Istati Membri l-oħra.2. Kull Stat Membru involut għandu jwissi minnufih lill-Kummissjoni b'kull miżura ta' segwiment meħuda rigward il-perikoli nnotifikati, inkluż it-tagħrif dwar it-tmiem tas-sitwazzjoni ta' riskju.3. Il-Kummissjoni u l-Istati Membri għandhom jistabbilixxu u jħaddmu sistema għall-iskambju bil-ħeffa tat-tagħrif fuq il-kondizzjonijiet stabbiliti skond il-proċedura pprovduta fl-Artikolu 23, bl-għan li jitħaffu t-trażmissjoni u t-tixrid tat-twissijiet referiti fil-paragrafu 1 u t-tagħrif referit fl-Artikolu 8(1).4. Il-Kummissjoni għandha tgħarraf lill-Parlament Ewropew bil-miżuri meħuda sabiex jitħaffu t-trażmissjoni u t-tixrid tat-twissijiet."8. L-Artikolu 17 (2) għandu jiġi mibdul b’dan li ġej:"2. L-Istati Membri għandhom jipprovdu illi l-uffiċjali responsabbli mill-ispezzjonijiet ikunu bla ħsara għas-segretezza professjonali. Madankollu, din id-dispożizzjoni m’għandhiex taffettwa l-possibbiltà illi l-awtoritajiet kompetenti ta' l-Istati Membri jxerrdu t-tagħrif meħtieġ għalbiex jipprevjenu riskju serju għas-saħħa tal-bniedem, għas-saħħa ta' l-annimali jew għall-ambjent.";9. L-Artikolu 17a għandu jiġi mibdul b'dan li ġej:"L- Artikolu 17a1. Mingħajr preġudizzju għall-Artikolu 15, esperti mill-Kummissjoni jistgħu, safejn u sakemm ikun meħtieġ għalbiex din id-Direttiva tiġi applikata b'mod uniformi, jagħmlu spezzjonijiet fuq il-post f'kooperazzjoni ma' l-awtoritajiet kompetenti ta' l-Istati Membri. L-Istat Membru li fit-territorju tiegħu jsiru l-ispezzjonijiet għandu jagħti lill-esperti l-għajnuna kollha meħtieġa sabiex iwettqu d-doveri tagħhom. Il-Kummissjoni għandha tgħarraf lill-awtoritajiet kompetenti, lill-Istati Membri u lill-Parlament Ewropew bir-riżultati ta' l-ispezzjonijiet imwettqa.2. Ir-regoli ddettaljati sabiex jiġi applikat dan l-Artikolu, u b'mod partikolari dawk li jirregolaw l-arranġamenti għall-kooperazzjoni ma' l-awtoritajiet nazzjonali, għandhom jiġu adottati skond il-proċedura referita fl-Artikolu 23.";10. L-Artikolu 22 għandu jiġi emendat kif ġej:(a) is-sentenza li ġejja għandha tiġi miżjuda fl-aħħar tal-paragrafu 2:"Dan it-tagħrif għandu jiġi ppreżentat fl-għamla ta' rapporti ta' kull sena skond kampjun li jrid jiġi mfassal skond l-Artikolu 23."(b) is-subparagrafu li ġej għandu jiġi miżjud fl-aħħar tal-paragrafu 3:"Ir-rapport ġenerali fil-qosor referit fl-ewwel subparagrafu għandu jintbagħat lill-Parlament Ewropew."L- Artikolu 2Fid-Direttiva 70/524/KEE, l-Artikolu 2(k) għandu jiġi mibdul b'dan li ġej:"(k) "it-tqegħid fiċ-ċirkolazzjoni" jew "iċ-ċirkolazzjoni": iż-żamma ta' kull prodott maħsub għan-nutrizzjoni ta' l-annimali bl-għan ta' bejgħ, inkluża l-offerta għall-bejgħ, jew kull għamla oħra ta' trasferiment, sew jekk bla ħlas u sew jekk le, lil partijiet terzi, u l-bejgħ u l-għamliet l-oħra nfushom tat-trasferiment;"L- Artikolu 3Fid-Direttiva 96/25/KE, l-Artikolu 2(b) għandu jiġi mibdul b'dan li ġej:"(b) "it-tqegħid fiċ-ċirkolazzjoni" jew "iċ-ċirkolazzjoni": iż-żamma ta' kull prodott maħsub għan-nutrizzjoni ta' l-annimali bl-għan ta' bejgħ, inkluża l-offerta għall-bejgħ, jew kull għamla oħra ta' trasferiment, sew jekk bla ħlas u sew jekk le, lil partijiet terzi, u l-bejgħ u l-għamliet l-oħra nfushom tat-trasferiment."L- Artikolu 4L-Artikolu 12(3) u (4) tad-Direttiva 1999/29/KE huma hawnhekk imħassra.L- Artikolu 51. L-Istati Membri għandhom jadottaw u jippubblikaw, mhux aktar tard mill-1 ta' Settembru 2002 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva. Għandhom jgħarrfu minnufih lill-Kummissjoni b'dan.Għandhom japplikaw dawn il-miżuri mill-1 ta' Mejju 2003.Meta l-Istati Membri jadottaw dawn il-miżuri, għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.2. L-Istati Membri għandhom jikkomunikaw lill-Kummissjoni d-dispożizzjonijiet ewliena tal-liġijiet nazzjonali li jadottaw fil-qasam kopert b'din id-Direttiva.L- Artikolu 6Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.L- Artikolu 7Din id-Direttiva hija indirizzata lill-Istati Membri.Magħmula fi Brussel, fit-23 ta' Lulju 2001.Għall-Parlament EwropewIl-PresidentN. FontaineGħall-KunsillIl-PresidentA. Neyts-Uyttebroeck[1] ĠU C 274 E, tas-26.9.2000, p. 28 u ĠU C 96 E, tas-27.3.2001, p. 279.[2] ĠU C 367, tal-20.12.2000, p. 11.[3] Opinjoni tal-FN ta' l-4 ta' Ottubru 2000 (għadha mhix ippubblikata fil-Ġurnal Uffiċjali), Pożizzjoni Komuni tal-FN tat-12 ta' Frar 2001 (ĠU C 93, tat-23.3.2001, p. 1) u d-Deċiżjoni tal-FN tal-15 ta' Mejju 2001 (għadha mhux ippubblikata fil-Ġurnal Uffiċjali).Deċiżjoni tal-kunsill tad-19 ta' Ġunju 2001.[4] ĠU L 265, tat-8.11.1995, p. 17. Direttiva kif l-aħħar emendata mid-Direttiva 2000/77/KE tal-Parlament Ewropew u tal-Kunsill (ĠU L 333, tad-29.12.2000, p. 81).[5] ĠU L 115, ta' l-4.5.1999, p. 32.[6] Direttiva tal-kunsill 70/524 Novembru tat-23 ta' 1970 dwar l-adittivi fl-għalf (ĠU L 270, ta' l-14.12.1970, p. 1). Direttiva kif l-aħħar emendata mid-Direttiva 1999/20/KE (ĠU L 80, tal-25.3.1999, p. 20).[7] Direttiva tal-Kunsill 96/25/KE tad-29 ta' April 1996 dwar iċ-ċirkolazzjoni ta' materjali ta’ l-għalf (ĠU L 125, tat-23.5.1996, p. 35). Direttiva kif l-aħħar emendata mid-Direttiva 2000/16/KE tal-Parlament Ewropew u tal-Kunsill (ĠU L 105, tat-3.5.2000, p. 36).[8] ĠU L 228, tal-11.8.1992, p. 24.[9] ĠU L 115, ta' l-4.5.1999, p. 32.[10] ĠU L 170, tat-3.8.1970, p. 1.[11] ĠU L 125, tat-23.5.1996, p. 10.--------------------------------------------------


title: Id-Direttiva tal-Kunsill 96/21/KE tad-29 ta' Marzu 1996 li temenda d-direttiva tal-kummissjoni 94/56/KE dwar l-indikazzjoni obbligatorja fuq l-ittikkettjar ta' ċerti oġġetti ta' l-ikel ta' partikolaritajiet apparti minn dawk previsti fid-Direttiva 79/112/KEE

text:
Avviż Legali Importanti

|

31996L0021

Official Journal L 088 , 05/04/1996 P. 0005 - 0006

		Id-Direttiva tal-Kunsill 96/21/KEtad-29 ta' Marzu 1996li temenda d-direttiva tal-kummissjoni 94/56/KE dwar l-indikazzjoni obbligatorja fuq l-ittikkettjar ta' ċerti oġġetti ta' l-ikel ta' partikolaritajiet apparti minn dawk previsti fid-Direttiva 79/112/KEEIL-KUNSILL TA' L-UNJONI EWROPEA,Wara li kkunsidra it-Trattat li jistabilixxi l-Komunità Ewropea,Wara li kkunsidra d-Direttiva tal-Kunsill 79/112/KEE tat-18 ta' Diċembru 1978 dwar l-approssimazzjoni tal-liġijiet ta' l-Istati Membri dwar l-ittikkettjar, il-preżentazzjoni u r-reklamar ta' l-oġġetti ta' l-ikel [1], u partikolarment l-Artikolu 4 tagħha,Wara li kkunsidra d-Direttiva tal-Parlament Ewropew u tal-Kunsill 94/35/KE tat-30 ta' Ġunju 1994 dwar materjali tal-ħlewwa għall-użu fl-oġġetti ta' l-ikel, u partikolarment l-Artikolu 6 tagħha [2],Wara li kkunsidra l-proposta mill-Kummissjoni,Billi d-Direttiva tal-Kummissjoni 94/53/KE tat-18 ta' Novembru 1994 dwar l-indikazzjoni obligatorja fuq l-ittikkettjar ta' ċerti oġġetti ta' l-ikel tal-partikolaritajiet apparti minn dawk previsti fid-Direttiva 79/112/KEE [3] fiha lista ta' l-oġġetti ta' l-ikel li dwarhom l-ittikkettjar għandu jinkludi waħda jew aktar partikolaritajiet addizzjonali;Billi l-iskop ta' din id-Direttiva huwa li jissupplementa l-imsemmi l-Anness f'dak li jirrigwardja l-oġġetti ta' l-ikel li jkun fihom materjali tal-ħlewwa;Billi, wara li kkunsidraw l-iskop u l-effetti ta' l-azzjoni proposta, il-miżuri tal-Komunità introdotti b'din id-Direttiva ma humiex biss meħtieġa imma wkoll essenzjali jekk l-objettivi stabbiliti għandhom ikunu milħuqa; billi l-objettivi ma jistgħux jintlaħqu mill-Istati Membri li jaġixxu individwalment; billi, aktar minn hekk, id-Direttiva 94/35/KE diġa tipprovdi għall-kisba ta' dawn l-objettivi fil-livell tal-Komunità;Billi, bil-għan li tipprovdi informazzjoni adekwata lill-konsumatur, l-ittikkettjar ta' l-oġġetti ta' l-ikel li jkun fihom materjali tal-ħlewwa għandhom juru dettalji għal dak l-effett;Billi, aktar minn hekk, twissijiet għandhom ukoll ikunu mogħtija fuq l-ittikkettjar ta' l-oġġetti ta' l-ikel li jkun fihom ċerti kategoriji ta' materjali tal-ħlewwa;Billi, bi qbil mal-proċedura stabbilita fl-Artikolu 17 tad-Direttiva 79/112/KEE u l-Artikolu 7 tad-Direttiva 94/35/KE, abbozz ta' din id-Direttiva kien ġie ppreżentat lill-Kumitat Permanenti dawr l-Oġġetti ta' l-Ikel; billi dan ta' l-aħħar ma setgħax iwassal l-opinjoni tiegħu; billi bi qbil ma l-istess proċedura il-Kummissjoni kienet ippreżentat proposta lill-Kunsill li tirrigwarda l-miżuri li għandhom ikunu adottati,ADOTTA DIN ID-DIRETTIVA:L-Artikolu 1L-Anness tad-Direttiva 94/54/KEE huwa hawnhekk issuplementat kif ġej:"Tip jew kategorija ta' l-oġġetti ta' l-ikel | Partikolaritajiet |Oġġetti ta' l-ikel li jkun fihom materjal jew materjali tal-ħlewwa kif awtorizzati bid-Direttiva 94/35/KE | "b'materjal(i) tal-ħlewwa"Dawn il-partikolaritajiet għandhom jakkumpanjaw l-isem li permezz tiegħu il-prodott ikun mibjugħ, kif stabbilit fl-Artikolu 5 tad-Direttiva 79/112/KEE |Oġġetti ta' l-ikel li jkun fihom kemm zokkor jew zokkrijiet mizjuda u wkoll materjal jew materjali tal-ħlewwa kif awtorizzati bid-Direttiva 94/35/KE | "biz-zokkor (zokkrijiet) u b'materjal(i) tal-ħlewwa"Dawn il-partikolaritajiet għandhom jakkumpanjaw l-isem li permezz tiegħu il-prodott ikun mibjugħ, kif stabbilit fl-Artikolu 5 tad-Direttiva 79/112/KEE |Oġġetti ta' l-ikel li fihom l-aspartamina | "fihom sorsi ta' phenylalanine" |Oġġetti ta' l-ikel li fihom aktar minn 10 % żieda ta' polijoli | "konsum eċċessiv jista jipproduċi effetti lassattivi" |L-Artikolu 2L-Istati Membri għandhom, fejn meħtieġ, jemendaw il-liġijiet, ir-regolamenti u d-dispożizzjonijiet amministrativi tagħhom qabel l-1 ta' Lulju 1996 b' mod illi:- jippermettu kummerċ fil-prodotti li huma konformi ma' din id-Direttiva, sa l-1 ta' Lulju 1996 l-aktar tard;- jipprojbixxu l-kummerċ fi prodotti li ma jkunux konformi ma' din id-Direttiva b'effett mill-1 ta' Lulju 1997. B'dana kollu, prodotti mqiegħda fis-suq jew ittikkettjati qabel dik id-data li ma jkunux konformi ma din id-Direttiva jistgħu jkunu kummerċjalizzati sa kemm il-ħażniet ikunu eżawriti.Huma għandhom minnufih jinformaw lill-Kummissjoni b'dan.Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew ikunu akkompanjati b'referenza bħal din fl-okkażżjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom ikunu stabbiliti mill-Istati Membri.L-Artikolu 3Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija ndirizzata lill-Istati Membri.Magħmula fi Brussel, fid-29 ta' Marzu 1996.F'isem il-KunsillIl-PresidentT. Treu[1] ĠU L 33, tat-8.2.1979, p. 1. Id-Direttiva kif l-aħħar emendata bid-Direttiva 93/102/KEE (ĠU L 291, tal-25.11.1993, p. 14).[2] ĠU L 237, ta' l-10.9.1994, p. 3.[3] ĠU L 300, tat-23.11.1994, p. 14.--------------------------------------------------


Avviż Legali Importanti

|

31984L0527

Id-Direttiva tal-Kunsill tas-17 ta’ Settembru 1984 dwar l-approssimazzjoni tal-liġijiet ta’ l-Istati Membri fir-rigward ta’ ċilindri tal-gass iwweldjati ta’ l-azzar mhux ligat

Official Journal L 300 , 19/11/1984 P. 0048 - 0071 Finnish special edition: Chapter 13 Volume 14 P. 0050  Spanish special edition: Chapter 13 Volume 18 P. 0058  Swedish special edition: Chapter 13 Volume 14 P. 0050  Portuguese special edition Chapter 13 Volume 18 P. 0058  CS.ES Chapter 13 Volume 007 P. 248  - 271 ET.ES Chapter 13 Volume 007 P. 248  - 271 HU.ES Chapter 13 Volume 007 P. 248  - 271 LT.ES Chapter 13 Volume 007 P. 248  - 271 LV.ES Chapter 13 Volume 007 P. 248  - 271 MT.ES Chapter 13 Volume 007 P. 248  - 271 PL.ES Chapter 13 Volume 007 P. 248  - 271 SK.ES Chapter 13 Volume 007 P. 248  - 271 SL.ES Chapter 13 Volume 007 P. 248  - 271

		Id-Direttiva tal-Kunsilltas-17 ta’ Settembru 1984dwar l-approssimazzjoni tal-liġijiet ta’ l-Istati Membri fir-rigward ta’ ċilindri tal-gass iwweldjati ta’ l-azzar mhux ligat(84/527/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 tiegħu;Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi, fl-Istati Membri l-kostruzzjoni u l-kontrolli ta' ċilindri tal-gass huma soġġetti għal disposizzjonijiet mandatarji li jvarjaw minn Stat Membru għal ieħor u li, konsegwentement, jostakolaw il-kummerċ ta' ċilindri bħal dawn; billi, huwa għaldaqstant neċessarju li dawn id-disposizzjonijiet jiġu approssimati;Billi, id-Direttiva tal-Kunsill 76/767/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri fir-rigward ta' disposizzjonijiet komuni għal reċipjenti tal-pressjoni u l-metodi ta' spezzjoni tagħhom [4], tistabbilixxi, b’mod partikolari, il-proċeduri ta’ l-approvazzjoni tal-mudell tal-KEE u l-verifika ta' dawn ir-reċipjenti; billi, skond din id-Direttiva, huwa ta’ min li jiġu stabbiliti l-kondizzjonijiet tekniċi li għandhom jikkonformaw magħhom ċilindri tal-gass iwweldjati ta’ l-azzar mhux ligat tat-tip tal-KEE b’volum ta’ bejn 0,5 u 150 litru, sabiex dawn ikunu jistgħu joħorġu fiċ-ċirkulazzjoni, jiġu kkummerċjalizzati u wżati mingħajr restrizzjoni wara li dawn ikunu għaddew minn spezzjoni u għalhekk ikollhom marka u simbolu,ADOTTA DIN ID-DIRETTIVA:Artikolu 1Din id-Direttiva għandha tapplika għal ċilindri tal-gass iwweldjati ta’ l-azzar mhux ligat magħmulin minn bosta biċċiet, ta’ ħxuna attwali ta’ 5 mm jew inqas, li jistgħu jerġgħu jimtlew ħafna drabi, b’volum ta’ bejn 0,5 u 150 litru inklussivi u ddisinjati biex iżommu u jittrasportaw gassijiet ikkompressati, illikwidifikati, imdewbin, għajr gassijiet li huma llikwidifikati f’temperaturi baxxi ħafna u l-aċitelina. Il-pressjoni tad-disinn (Ph) ta’ dawn iċ-ċilindri ma għandhiex taqbeż is-60 bar. Minn hawn 'il quddiem, issir referenza għal dawn iċ-ċilindri tal-gass bħala 'ċilindri'.Artikolu 2Għall-għanijiet ta' din id-Direttiva, "ċilindru tat-tip tal-KEE" għandu jfisser kull ċilindru ddisinjat u ffabbrikat b'tali mod li jissodisfa l-kondizzjonijiet ta' din id-Direttiva u tad-Direttiva 76/767/KEE.Artikolu 3L-ebda Stat Membru ma jista', għal raġunijiet li għandhom x'jaqsmu mal-kostruzzjoni jew ma' l-ispezzjoni ta' ċilindru skond it-tifsira tad-Direttiva 76/767/KEE u ta' din id-Direttiva, jirrifjuta, jipprojbixxi jew jillimità li ċilindru tat-tip tal-KEE jitqiegħed fis-suq u jibda jitħaddem.Artikolu 4Iċ-ċilindri kollha tat-tip tal-KEE għandhom ikunu soġġetti għall-approvazzjoni tal-mudell tal-KEE.Iċ-ċilindri kollha tat-tip tal-KEE għandhom ikunu soġġetti għall-verifika tal-KEE bl-eċċezzjoni ta’ ċilindri b'volum ta' mhux aktar minn litru.Artikolu 5Kull emenda neċessarja biex is-sezzjonijiet 1, 2.1.1, 2.3 għajr għal 2.3.3, 2.4 għajr għal 2.4.1 u 2.4.2.1, 3.1.1, 3.1.2, 3.3,3.4, 3.5, 5 għajr għal 5.2.2 u 5.3, u 6 ta’ l-Anness I u l-Annessi II u III għal din id-Direttiva jiġu addattati għall-progress tekniku, għandhom jiġu adottati skond il-proċedura stabbilità fl-Artikolu 20 tad-Direttiva 76/767/KEE.Artikolu 6Il-proċedura stabbilità fl-Artikolu 17 tad-Direttiva 76/767/KEE tista' tapplika għas-sezzjonijiet 2.2, 2.3.2 u 3.4.1.1 ta’ l-Anness I għal din id-Direttiva.Artikolu 71. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi neċessarji sabiex ikunu konformi ma' din id-Direttiva fi żmien tmintax-il xahar tan-notifika tagħha [5] u għandhom jinfurmaw b'dan lill-Kummissjoni minnufih.2. L-Istati Membri għandhom jiżguraw li t-test tad-disposizzjonijiet tal-liġi nazzjonali li huma jadottaw fil-qasam kopert b'din id-Direttiva jiġu kkomunikati lill-Kummissjoni.Artikolu 8Din id-Direttiva hija indirizzata lill-Istati Membri.Magħmula fi Brussel, is-17 ta’ Settembru 1984.Għall-KunsillIl-PresidentP. Barry[1] ĠU Nru C 104, 13.09.1974. pġ. 59.[2] ĠU Nru C 5, 8.1.1975. pġ. 52.[3] ĠU Nru C 62, 15.3.1975. pġ. 31.[4] ĠU Nru C 262, 27.9.1976. pġ. 153.[5] Din id-Direttiva ġiet innotifikata lill-Istati Membri nhar is-26 ta’ Settembru 1984.--------------------------------------------------ANNESS I1. SIMBOLI U TERMINI WŻATI F’DAN L-ANNESS1.1. Is-simboli wżati f’dan l-Anness għandhom it-tifsiriet li ġejjin:Ph = pressjoni idrawlika tat-test (pressjoni tad-disinn), f’bars;Pr = pressjoni tal-fqigħ taċ-ċilindru mkejla matul it-test tal-fqigħ, f'bars,Prt = il-pressjoni tal-fqigħ minima teoretika ikkalkulata, f'bars;Re = il-valur minimu tal-qawwa ta’ ċediment iggarantit mill-fabbrikant taċ-ċilindru għaċ-ċilindru lest, f’N/mm2;Rm = is-saħħa minima tat-tensjoni ggarantita mill-istandard tal-materjal, f’N/mm2;Rmt = is-saħħa attwali tat-tensjoni, f'N/mm2;a = il-ħxuna minima mkejla tal-ħajt tal-qafas taċ-ċilindru, f'mm;b = il-ħxuna minima kkalkulata tat-trufijiet forma ta’ tubu, f’mm;D = id-dijametru nominali ta' barra taċ-ċilindru, f’mm;R = ir-raġġ ta’ kurvatura ta’ ġewwa tal-qiegħ konvess, f’mm;t = ir-raġġ ta' kurvatura ta' fejn jingħaqad il-qiegħ konvess, f'mm;H = it-tul ta’ barra tal-parti f’għamla ta’ skutella tat-tarf taċ-ċilindru, f'mm;h = it-tul tal-parti ċilindrika tal-parti f’għamla ta’ skutella, f’mm;L = it-tul tal-qafas taċ-ċilindru li jiflaħ għat-tensjoni, f’mm;A = titwil tal-metall omm, f’%;Vo = il-volum tal-bidu taċ-ċilindru fil-mument meta, fit-test tal-fqigħ, il-pressjoni tiġi miżjuda, f’litri;V = il-volum finali taċ-ċilindru waqt il-fqigħ, f’litri;Z = fattur ta’ riduzzjoni tat-tensjoni.1.2. Għall-għanijiet ta' din id-Direttiva, "pressjoni ta' fqigħ" tfisser il-pressjoni f'instabilità plastika, jiġifieri l-pressjoni massima miksuba matul prova tal-pressjoni li biha jkun hemm fqigħ.1.3. NORMALIZZAZZJONIF’din id-Direttiva, t-terminu ‘normalizzazzjoni’ huwa wżat skond il-paragrafu 68 ta’ l-EURONORM 52-83.1.4. TNAQQIS TAT-TENSJONIIt-terminu ‘tnaqqis tat-tensjoni’ huwa relatat mat-trattament ta’ sħana li jkun soġġett għalih ċilindru lest, li matulu, ċ-ċilindru jiġi msaħħan għal temperatura inqas mill-inqas punt kritiku ta’ l-azzar (Acl) sabiex jitnaqqsu it-tensjonijiet li jkun fadal.2. ĦTIĠIET TEKNIĊI2.1. MATERJALI2.1.1. Il-materjal użat għall-fabbrikazzjoni ta’ l-oqfsa ta' ċilindri li jifilħu għat-tensjoni għandu jkun azzar kif speċifikat fil-EURONORM 120-83.2.1.2. Il-komponenti kollha tal-bodi taċ-ċilindru u l-partijiet kollha wweldjati miegħu għandhom jkunu magħmulin minn materjali li huma kompatibbli wieħed ma' l-ieħor.2.1.3. Il-materjali li jimlew għandhom ikunu kompatibbli ma’ l-azzar sabiex jiffurmaw weldjaturi li l-karatteristiċi tagħhom ikunu ekwivalenti għal dawk speċifikati għall-metall omm.2.1.4. Il-fabbrikant taċ-ċilindru għandu jikseb u jipprovdi ċ-ċertifikati ta’ l-analiżi tal-forma kimika fir-rigward ta’ l-azzar fornut għall-fabbrikazzjoni tal-partijiet ta’ pressjoni.2.1.5. Għandhom ikunu jistgħu jsiru analiżi indipendenti. Dawn l-analiżi għandhom isiru, jew fuq kampjuni meħudin mill-materjal kif ipprovdut mill-fabbrikant taċ-ċilindri, jew fuq ċilindri lesti.2.1.6. Il-fabbrikant għandu jforni r-riżultati tat-testijiet metallurġiċi u mekkaniċi u l-analiżi mwettqa fuq il-weldjaturi lill-korp ta’ spezzjoni, u għandu jipprovdilu wkoll deskrizzjoni tal-metodi ta’ wweldjar u tal-proċessi adottati li jistgħu jitqiesu bħala rappreżentattivi tal-weldjaturi magħmulin waqt il-produzzjoni.2.2. TRATTAMENT TA’ SĦANAIċ-ċilindri għandhom jiġu kkunsinnjati jew fil-kondizzjoni normalizzata jew fil-kondizzjoni ta’ tensjoni mnaqqsa. Il-fabbrikant taċ-ċilindru għandu jiċċertifika li ċ-ċilindri ġew ittrattati bis-sħana wara li jkun tlesta l-iwweldjar u għandu jiċċertifika li jkun ġie applikat il-proċess ta' trattament ta' sħana. Mhux permess trattament tas-sħana llokalizzat.2.3. KALKOLI GĦALL-PARTIJIET TA’ PRESSJONI2.3.1 Il-ħxuna tal-ħajt tal-qafas ċilindriku, fi kwalunkwe punt tal-qafas li jiflaħ għat-tensjoni taċ-ċilindri tal-gass, ma għandhiex tkun inqas minn dik ikkalkulata bil-formula:2.3.1.1. għal ċilindri mingħajr weldjaturi lonġitudinalia =P· D20+ P2.3.1.2. għal ċilindri b'weldjaturi lonġitudinali:a =P· D20Z+ PZ ikun ugwali għal:- 0,85 fejn il-fabbrikant jirradjografika l-intersezzjoni tal-weldjaturi għal distanza ta’ 100mm ‘l hinn mill-intersezzjoni fil-każ ta’ weldjatura lonġitudinali u ta’ 50mm (25mm fuq kull naħa) fil-każ ta’ weldjaturi ċirkomferenzjali. Għandu jiġi rradjografikat ċilindru wieħed magħżul fil-bidu u ieħor magħżul fl-aħħar ta' kull perjodu ta' sostituzzjoni u għal kull magna,- 1 fejn il-fabbrikant jirradjografika fil-post l-intersezzjoni tal-weldjaturi għal distanza ta' 100mm 'l hinn mill-intersezzjoni fil-każ ta' weldjatura lonġitudinali u ta' 50mm (25mm fuq kull naħa) fil-każ ta' weldjaturi ċirkomferenzjali.Din l-eżaminazzjoni għandha ssir fuq 10% taċ-ċilindri ffabrikati, magħżulin fuq bażi każwali.Jekk dawn it-testijiet radjografiji jikxfu diffetti mhux aċċettabbli, kif definit fi 3.4.1.4, għandhom jittieħdu l-miżuri neċessarji biex tiġi eżaminata il-produzzjoni kkonċernata u jiġu eliminati d-difetti.2.3.2. Dimensjonijiet u kalkoli tat-trufijiet (ara l-figuri fl-Appendiċi 1)2.3.2.1. It-trufijiet taċ-ċilindri għandhom jissodisfaw dawn il-kondizzjonijiet:- trufijiet torisferiċiLimiti simultanji:0,003 D ≤ b ≤ 0,08 Dr ≥ 0,1 DR ≤ DH ≥ 0,18 Dr ≥ 2 bh ≥ 4 b- trufijiet ellitiċiLimiti simultanji:0,003 D ≤ b ≤ 0,08 DH ≥ 0,18 Dh ≥ 4 b- trufijiet emisferiċiLimiti: 0,003 D ≤ b ≤ 0,08 D2.3.2.2. Il-ħxuna ta’ dawn it-trufijiet f’għamla ta’ skutella ma għandha fl-ebda mument tkun inqas mill-figura kkalkulata permezz tal-formula li ġejja:b =P· D20CIl-ko-effiċjent tal-forma C li għandu jintuża għal trufijiet sħaħ huwa mogħti fit-tabella fl-Appendiċi 1.Madankollu, il-ħxuna nominali tax-xifer ċilindriku tat-tarf ma għandhiex tkun inqas mill-ħxuna nominali tal-parti ċilindrika.2.3.3. Il-ħxuna nominali tal-ħajt tal-parti ċilindrika u tat-tarf f’għamla ta’ skutella ma tista', fl-ebda ċirkostanza, tkun inqas minn:- + 0,7mm, ha Ph < 30 bar- +1mm, ha Ph ≥ 30 barb’minimu ta’ 1,5 fiż-żewġ każijiet.2.3.4. Il-bodi taċ-ċilindru, għajr is-sit tal-valv, jista’ jkun magħmul minn żewġ jew tliet partijiet. It-trufijiet għandhom ikunu magħmulin minn biċċa waħda u konvessi.2.4. KOSTRUZZJONI U XOGĦOL MILL-BNIEDEM2.4.1. Ħtiġiet ġenerali2.4.1.1. Il-fabbrikant jiggarantixxi fuq ir-responsabbilità tiegħu, li għandu l-faċilitajiet u l-proċessi tal-fabbrikazzjoni biex jiżgura li ċ-ċilindri prodotti jissodisfaw il-ħtiġiet ta’ din id-Direttiva.2.4.1.2. Il-fabbrikant għandu jiżgura permezz ta’ sorveljanza adegwata li l-plakek tal-bidu u l-partijiet ippressati wżati fil-fabbrikazzjoni taċ-ċilindri ma fihomx difetti li għandhom tendenza li jaffettwaw ħażin is-sigurtà tat-tħaddim taċ-ċilindru.2.4.2. Partijiet ta’ pressjoni2.4.2.1. Il-fabbrikant għandu jiddiskrivi l-metodi ta’ l-iwweldjar u l-proċessi wżati u għandu jindika l-ispezzjonijiet li saru matul il-produzzjoni.2.4.2.2. Ħtiġiet tekniċi ta’ l-iwweldjarIl-weldjaturi tar-ras għandhom isiru bi proċess ta’ wweldjar awtomatiku.Il-weldjaturi tar-ras fuq il-qafas li jiflaħ għat-tensjoni ma jistgħux ikunu lokalizzati f’xi parti fejn hemm tibdil fil-profil.Ma jistgħux isiru fillet welds fuq weldjaturi tar-ras u għandhom ikunu ta' l-anqas 10 mm 'l bogħod minnhom.Il-weldjaturi li jgħaqqdu biċċiet tal-qafas taċ-ċilindru flimkien għandhom jissodisfaw il-ħtiġiet li ġejjin (ara l-figuri mogħtija fl-Appendiċi 2):- weldjatura lonġitudinali: din il-weldjatura għandha ssir fil-forma ta' weldjatura tar-ras fuq is-sezzjoni sħiħa tal-metall tal-ħajt,- weldjatura ċirkomferenzjali, għajr dawk li jwaħħlu l-kullar tal-flanġ tal-valv mat-tarf tan-naħa ta’ fuq: din il-weldjatura għandha ssir fil-forma ta' weldjatura tar-ras fuq is-sezzjoni sħiħa tal-metall mal-ħajt, Joggle joint weld hija kkunsidrata bħala tip speċjali ta’ weldjatura tar-ras.- weldjatura ċirkomferenzjali li twaħħal il-kullar tal-flanġ tal-valv mat-tarf tan-naħa ta’fuq: din il-weldjatura tista’ tkun jew weldjatura tar-ras, jew fillet weld. Jekk inhi weldjatura tar-ras, din għandha tiġi applikata fuq is-sezzjoni sħiħa tal-metall tal-ħajt. Joggle joint weld hija kkunsidrata bħala tip speċjali ta’ weldjatura tar-ras.Il-ħtiġiet ta’ dan l-inċiż mhumiex applikabbli meta t-tarf tan-naħa ta’ fuq għandu fejn joqgħod fiċ-ċilindru u fejn dan il-post huwa mwaħħal mat-tarf permezz ta’ weldjatura li mhiex relatata ma’ l-issikkar kontra l-ħruġ ta’ gass miċ-ċilindru (ara l-Appendiċi 2 ta’ din id-Direttiva, figura 4).Fil-każ ta’ weldjaturi tar-ras, alinjament ħażin ta’ l-uċuħ magħqudin ma għandux jaqbeż il-wieħed minn ħamsa tal-ħxuna tal-ħitan (1/5a).2.4.2.3. Spezzjoni tal-weldjaturiIl-fabbrikant għandu jiżgura li l-weldjaturi juru penetrazzjoni kontinwa mingħajr kwalunkwe devjazzjoni mix-xifer tal-weldjatura, u li ma fihomx difetti li jistgħu jipperikolaw is-sigurtà ta' l-użu taċ-ċilindru.Għal ċilindri li fihom żewġ biċċiet, bl-eċċezzjoni ta’ weldjaturi li jaqblu mal-figura 2A fl-Appendiċi 2, il-weldjaturi tar-ras f’għamla ta’ ċirku għandhom jiġu rradjografikati fuq tul ta’ 100mm, fuq ċilindru wieħed magħżul fil-bidu u ieħor magħżul fl-aħħar tal-perjodu ta’ sostituzzjoni matul il-produzzjoni kontinwa, u, fil-każ ta’ produzzjoni li tkun interrotta għal perjodu ta’ aktar minn 12-il siegħa, fuq l-ewwel ċilindru wweldjat.2.4.2.4. Ħruġ minn forma tondaIl-ħruġ minn forma tonda tal-qafas ċilindriku taċ-ċilindru għandha tiġi llimitata b’tali mod li d-differenza ta’ bejn id-dijametru massimu u minimu ta' barra fl-istess sezzjoni trasverali ma tkunx aktar minn 1 % tal-medja ta’ dawn id-dijametri.2.4.3. Fittings2.4.3.1. L-imqabad u l-kullari ta’ protezzjoni għandhom jiġu ffabbrikati u wweldjati mal-bodi taċ-ċilindru b'tali mod li ma jikkawżawx konċentrazzonijiet perikolużi ta' tensjonijiet jew iwasslu għall-ġbir ta' ilma.2.4.3.2. Il-qiegħ taċ-ċilindru għandu jkun b’saħħtu biżżejjed u magħmul minn metall kompatibbli mat-tip ta' azzar użat għaċ-ċilindru; il-forma tal-qiegħ għandha tkun tali li tagħti biżżejjed stabbilità liċ-ċilindru. Ix-xifer tan-naħa ta’ fuq tal-qiegħ irid ikun iwweldjat maċ-ċilindru b’tali mod li ma jinġabarx ilma u lanqas jidħol l-ilma bejn il-qiegħ u ċ-ċilindru.2.4.3.3. Fejn imwaħħla, il-plakek ta’ identifikazzjoni għandhom jeħlu mal-qafas li jiflaħ għat-tensjoni u ma jkunux jistgħu jitneħħew; għandhom jittieħdu l-miżuri kollha meħtieġa għall-prevenzjoni tal-korrużjoni.2.4.3.4. Madankollu, jista’ jintuża kull materjal ieħor għall-fabbrikazzjoni tal-qigħan, l-imqabad u l-kullari ta’ protezzjoni, jekk tkun iggarantita s-saħħa tagħhom u jekk jiġu eliminati r-riskji li jikkorrodi t-tarf taċ-ċilindru.2.4.3.5. Protezzjoni tal-vit jew tal-valvIl-vit jew il-valv taċ-ċilindru għandu jiġi protett b’mod effettiv, jew permezz tad-disinn tiegħu jew permezz tad-disinn taċ-ċilindru fih innifsu (eż. l-kullar ta’ protezzjoni), jew permezz ta' kappa ta’ protezzjoni jew ta’ għatu mwaħħal b’mod sod.3. TESTIJIET3.1. TESTIJIET MEKKANIĊI3.1.1. Ħtiġiet ġenerali3.1.1.1. It-testijiet mekkaniċi, jekk ma jkunux koperti mill-ħtiġiet li hemm f'dan l-Anness, għandhom isiru skond il-EURONORMS:(a) 2-8 jew 11-80 rispettivament fil-każ tat-test tat-tensjoni, skond jekk il-ħxuna tal-biċċa tal-prova tkunx 3mm jew aktar jew jekk din tkunx inqas minn 3mm;(b) 6-55 jew 12-55 rispettivament fil-każ tat-test tal-liwja, skond jekk il-ħxuna tal-biċċa tal-prova tkunx 3mm jew aktar jew jekk din tkunx inqas minn 3mm;3.1.1.2. It-testijiet mekkaniċi kollha li jsriu biex jiġu kkontrollati l-kwalitajiet tal-metall omm u l-weldjaturi ta’ l-oqfsa li jifilħu għat-tensjoni taċ-ċilindri tal-gass, għandhom isiru fuq biċċiet tal-prova meħudin minn ċilindri lesti.3.1.2. Tipi ta' testijiet u evalwazzjoni tar-riżultati tat-testijiet3.1.2.1. Kull ċilindru kampjun għandu jkun soġġett għat-testijiet li ġejjin:(A) Għal ċilindri li fihom biss weldjaturi ċirkomferenzjali (ċilindri ta’ żewġ biċċiet), fuq biċċiet tal-prova meħudin mill-partijiet li jidhru fil-figura 1 ta’ l-Appendiċi 3:1 test tat-tensjoni: | metall omm fid-direzzjoni lonġitudinali ġeometrika taċ-ċilindru (a); jew, jekk dan mhux possibbli, fid-direzzjoni ċirkomferenzjali; |1 test tat-tensjoni: | perpendikulari mal-weldjatura ċirkomferenzjali (b); |1 test tal-liwja: | fuq id-dahar tal-weldjatura ċirkomferenzjali (ċ); |1 test tal-liwja: | fuq id-dahar tal-weldjatura ċirkomferenzjali (d); |1 test makroskopiku: | fuq is-sezzjoni wweldjata. |(B) Għal ċilindri li fihom weldjaturi lonġitudinali u weldjaturi ċirkumferenzjali (ċilindri ta’ tliet biċċiet), fuq biċċiet tal-prova meħudin mill-partijiet li jidhru fil-figura 2 ta’ l-Appendiċi 3:1 test tat-tensjoni: | metall omm tal-parti ċilindrika f’direzzjoni lonġitudinali (a); jew, jekk dan mhuwiex possibbli, f’direzzjoni ċirkomferenzjali; |1 test tat-tensjoni: | metall omm mill-qiegħ (b); |1 test tat-tensjoni: | perpendikulari għall-weldjatura lonġitudinali (ċ); |1 test tat-tensjoni: | perpendikulari għall-weldjatura ċirkomferenzjali (d); |1 test tal-liwja: | id-dahar tal-weldjatura lonġitudinali (e); |1 test tal-liwja: | quddiem tal-weldjatura lonġitudinali (f); |1 test tal-liwja: | id-dahar tal-weldjatura ċirkomferenzjali (g); |1 test tal-liwja: | quddiem tal-weldjatura ċirkomferenzjali (h); |1 test makroskopiku: | tas-sezzjoni wweldjata. |3.1.2.1.1. Biċċiet tal-prova li mhumiex ċatti biżżejjed għandhom jiġu ċċattjati permezz ta’ ppressar kiesaħ.3.1.2.1.2. Fil-biċċiet kollha tal-prova li fihom weldjatura, il-weldjatura għandha tiġi mgħoddija bil-makna sakemm tiġi ċċattjata għal kollox, biex iż-żejjed jiġi maqtugħ.3.1.2.2. Test tat-tensjoni3.1.2.2.1. Test tat-tensjoni fuq metall omm3.1.2.2.1.1. Il-proċedura għat-twettiq tat-test tat-tensjoni hija dik mogħtija fil-EURONORM addattat skond 3.1.1.1.Iż-żewġ uċuħ tal-biċċa tal-prova, li jirrapreżentaw il-ħitan ta’ ġewwa u ta’ barra taċ-ċilindru rispettivament, ma għandhomx jiġu mgħoddija bil-makna.3.1.2.2.1.2. Il-valuri kkalkulati għall-qawwa ta’ ċediment għandhom ikunu għallinqas ugwali għall-valuri minimi ggarantiti mill-fabbrikant taċ-ċilindru.Il-valuri kkalkulati għas-saħħa tat-tensjoni u għat-titwil wara li l-biċċa tal-prova tal-metall omm tinqasam għandhom jikkonformaw mal-EURONORM 120-83 (tabella III).3.1.2.2.2. Test tat-tensjoni fuq il-weldjaturi3.1.2.2.2.1. It-test tat-tensjoni perpendikulari għall-weldjatura għandha ssir fuq biċċa tal-prova li jkollha sezzjoni trasversali ridotta ta' 25mm fil-wisa' għal tul li jestendi sa 15mm ‘l hinn mix-xfar tal-weldjatura, kif jidher fil-figura fl-Appendiċi 4. ‘L hinn minn din il-parti ċentrali, il-wisa’ tal-biċċa tal-prova għandha tiżdied progressivament.3.1.2.2.2.2. Il-valur tas-saħħa tat-tensjoni miksub għandu jkun ta’ l-anqas ugwali għal dak iggarantit għall-metall omm irrispettivament minn fejn isseħħ il-qasma fis-sezzjoni trasversali tal-parti ċentrali tal-biċċa tal-prova.3.1.2.3. Test tal-liwja3.1.2.3.1. Il-proċedura biex isir it-test tal-liwja hija dik mogħtija fil-EURONORM addattat skond 3.1.1.1. Madankollu, it-test tal-liwja, għandu jsir trasversalment mal-weldjatura fuq il-biċċa tal-prova ta’ wisa’ ta' 25mm. Waqt li jkun qiegħed isir it-test, il-mandrin għandu jitpoġġa fiċ-ċentru tal-weldjatura.3.1.2.3.2. Meta l-biċċa tal-prova tintlewa madwar mandrin, b'tali mod li x-xfar ta' ġewwa jkunu separati b'distanza li mhiex ikbar mid-dijametru tal-mandrin, ma għandhomx jidhru xquq fil-biċċa tal-prova (ara figura 2 fl-Appendiċi 5).3.1.2.3.3. Il-proporzjon (n) ta' bejn id-dijametru tal-mandrin u l-ħxuna tal-biċċa tal-prova ma għandux jaqbeż il-valuri mogħtija fit-tabella li ġejja:Saħħa attwali tat-tensjoni Rmt f’N/mm2 | Valur ta’ n |Sa 440 inklussiv | 2 |Ogħla minn 440 sa 520 inklussivi | 3 |Ogħla minn 520 | 4 |3.2. TEST TAL-FQIGĦ TAĦT PRESSJONI IDRAWLIKA3.2.1. Kondizzjonijiet tat-testIċ-ċilindri soġġetti għal dan it-test għandu jkollhom l-iskrizzjonijiet li huma pproposti li jkollhom, fuq is-sezzjoni taċ-ċilindru li tkun soġġetta għall-pressjoni.3.2.1.1. It-test tal-fqigħ taħt pressjoni idrawlika għandu jsir bit-tagħmir li jippermetti li l-pressjoni tiġi miżjuda b’rata regolari sakemm jinfaqa’ ċ-ċilindru u li tiġi rreġistrata il-bidla fil-pressjoni mal-ħin.3.2.2. Interpretazzjoni tat-test3.2.2.1. Il-kriterji adottati għall-interpretazzjoni tat-test tal-fqigħ huma kif ġej:3.2.2.1.1. Espansjoni volumetrika taċ-ċilindru; din hija ugwali għal:- il-volum ta' ilma wżat minn meta l-pressjoni tibda tiela’ sal-mument meta jinfaqaw iċ-ċilindri ta’ volum ta’ ≥ 6,5 litri,- id-differenza ta’ bejn il-volum taċ-ċilindru fil-bidu u fl-aħħar tat-test għal ċilindri b’volum, < 6,5 litri,3.2.2.1.2. Eżaminazzjoni tat-tiċrita u tal-forma tat-trufijiet tagħha.3.2.3. Ħtiġiet minimi tat-test3.2.3.1. Il-pressjoni ta’ fqigħ imkejla (Pr) ma għandha, fl-ebda ċirkostanza, tkun inqas minn 9/4 tal-pressjoni tat-test (Ph).3.2.3.2. Il-proporzjon ta’ l-espansjoni volumetrika taċ-ċilindru mal-volum inizzjali tiegħu:- 20% jekk it-tul taċ-ċilindru jkun ikbar mid-dijametru,- % jekk it-tul taċ-ċilindru jkun daqs jew iżgħar mid-dijametru,3.2.3.3. It-test ta' fqigħ ma għandux jikkawża kwalunkwe tifrik taċ-ċilindru.3.2.3.3.1. Il-qasma prinċipali ma għandhiex turi fraġilità, jiġifieri, t-trufijiet tal-ksur ma għandhomx ikunu radjali iżda għandhom ikunu f’angolu ma’ pjan dijametriku u għandhom juru riduzzjoni ta’ l-erja matul il-ħxuna kollha tagħhom.3.2.3.3.2. Il-qasma ma għandhiex tikxef xi diffett ovvju fil-metall.3.3. TEST IDRAWLIKU3.3.1. Il-pressjoni ta’ l-ilma fiċ-ċilindru għandha tiżdied b’rata regolari sakemm tintlaħaq il-pressjoni tat-test..3.3.2. Iċ-ċilindru għandu jibqa’ taħt il-pressjoni tat-test għal żmien twil biżżejjed li fih ikun jista' jiġi stabbilit li l-pressjoni mhiex qegħda taqa' u li ċ-ċilindru jista' jiġi ggarantit bħala li ma jnixxix.3.3.3. Wara t-test, iċ-ċilindru ma għandu jkollu l-ebda sinjal ta’ deformazzjoni permanenti.3.3.4. Kull ċilindru ttestjat li ma jissodisfax il-ħtiġiet tat-test għandu jiġi rrifjutat.3.4. EŻAMINAZZJONI MHUX DISTRUTTIVA3.4.1. Eżaminazzjoni radjografika3.4.1.1. Il-weldjaturi għandhom jiġu radjografikati skond l-ispeċifikazzjoni ta’ l-ISO R 1106-1969, klassi B.3.4.1.2. Meta jintuża indikatur tat-tip tal-wajer, l-iżgħar dijametru ta’ wajer viżibbli ma jistax jaqbeż 0,10 mm.Meta jintuża indikatur tat-tip imtarraġ u mtaqqab, id-dijametru ta’ l-iżgħar toqba viżibbli ma jistax jaqbeż 0,25 m.3.4.1.3. Stima tar-radjografi tal-weldjatura għandha tkun ibbażata fuq il-films oriġinali skond il-prattika rrakkommandata fl-istandard ta’ l-ISO, 2504 -1973 paragrafu 6.3.4.1.4. Id-difetti li ġejjin mhumiex aċċettabbli:- xquq, weldjaturi mhux adegwati jew penetrazzjoni mhux adegwata tal-weldjatura.L-inklużjonijiet elenkati hawn taħt huma kkunsidrati bħala mhux aċċettabbli:- kull inklużjoni mtawwla jew kull grupp ta’ inklużjonijiet tondi waħda wara l-oħra fejn it-tul irrappreżentat (fuq tul ta’ weldjatura ta’ 12a) huwa ikbar minn 6mm,- kull inklużjoni ta' gass ta' qies ta’ aktar minn a/3 mm li hija aktar minn 25 mm minn kull inklużjoni oħra ta’ gass,- kull inklużjoni oħra ta’ gass ta' qies ta’ aktar minn a/4mm,- inklużjonijiet ta’ gass ta’ aktar minn 100 mm ta’ tul ta’ weldjatura, fejn l-erja totali tal-figuri kollha hija ikbar minn 2 a mm2.3.4.2. Eżaminazzjoni makroskopikaL-eżaminazzjoni makroskopika ta’ sezzjoni trasversali sħiħa ta’ weldjatura, għandha turi fużjoni sħiħa fuq il-wiċċ ittrattat bi kwalunkwe aċidu minn preparazzjoni makro u ma għandu juri l-ebda difett ta’ assemblaġġ jew inklużjoni sinjifikanti jew xi difetti oħra.Fil-każ ta’ dubju, għandha ssir eżaminazzjoni mikroskopika tal-parti sospettata.3.5. EŻAMINAZZJONI TAN-NAĦA TA’ BARRA TAL-WELDJATURA3.5.1. Din l-eżaminazzjoni għandha ssir meta l-weldjatura tkun tlestiet. Il-wiċċ iwweldjat eżaminat għandu jkun imdawwal sew, u ma għandux ikollu griż, trab, fdal ta' qoxra jew kisi ta’ protezzjoni ta’ kwalunkwe tip.3.5.2. Il-fużjoni tal-metall iwweldjat u tal-metall omm għandha tkun lixxa u mingħajr inċiżjoni. Ma għandux ikun hemm xquq, taljiet jew irqajja porużi fil-wiċċ iwweldjat u fil-wiċċ ta’ maġenb il-ħajt. Il-wiċċ iwweldjat għandu jkun regolari u lixx. Meta tiġi wżata weldjatura tar-ras, il-ħxuna eċċessiva ma għandhie tkun aktar minn 1/4 tal-wisa’ tal-weldjatura.4. APPROVAZZJONI TAL-MUDELL TAL-KEE4.1. L-approvazzjoni tal-mudell tal-KEE li hemm referenza għaliha fl-Artikolu 4 tista' tinħareġ għal tipi jew familji ta’ ċilindri.“Tip ta’ ċilindru” tfisser ċilindri ta’ l-istess disinn u ħxuna, mgħammra bl-istess aċċessorji, ffabbrikati fl-istess workshops, minn folji tal-metall li għandhom speċifikazzjonijiet tekniċi identiċi, iwweldjati bl-istess proċess u ttrattati bis-sħana taħt l-istess kondizzjonijiet.“Familja ta’ ċilindri” tfisser ċilindri ta’ tliet biċċiet li ġejjin mill-istess fabbrika, li huma differenti biss fit-tul, iżda li jibqgħu fil-limiti li ġejjin:- it-tul minimu ma għandux ikun inqas minn 3 darbiet id-dijametru taċ-ċilindru,- it-tul massimu ma għandux ikun aktar minn 1,5 darba tat-tul taċ-ċilindru ttestjat.4.2. L-applikant għall-approvazzjoni tal-mudell tal-KEE, għandu, għal kull tip jew familja ta’ ċilindri, jissottometti d-dokumentazzjoni neċessarja għall-verifia preskritta hawn taħt, u jforni lill-Istat Membru b’lott ta' 50 ċilindru, li minnhom ikunu sejrin jittieħdu n-numru ta’ ċilindri neċessarji biex isiru t-testijiet li ġejjin, flimkien ma' kull informazzjoni addizzjonali meħtieġa mill-Istat Membru. L-applikant għandu jindika t-tip u kemm ikun dam it-trattament ta' sħana, t-temperaturi wżati u l-proċess ta’ wweldjar. Għandu jikseb u jipprovdi ċ-ċertifikati ta’ l-analiżi tal-forma għall-azzar ipprovdut mill-fabbrikant taċ-ċilindri.4.3. Matul il-proċess ta’ l-approvazzjoni tal-mudell tal-KEE, għandu jiġi vverifikat li:- l-kalkoli preskritti fi 2,3. huma korretti,- il-kondizzjonijiet preskritti fi 2.1, 2.2 u 2.4 u 3.5 huma sodisfatti.Dan li ġej għandu jsir fuq iċ-ċilindri li jiġu sottomessi bħala prototipi:- it-test preskritt fi 3.1, fuq ċilindru wieħed,- it-test preskritt fi 3.2, fuq ċilindru wieħed,- it-test preskritt fi 3.4, fuq ċilindru wieħed,.Jekk ir-riżultati tal-kontrolli huma sodisfaċenti, l-Istat Membru għandu joħroġ ċertifikat ta’ l-approvazzjoni tal-mudell tal-KEE skond il-mudell li hemm fl-Anness II.5. VERIFIKA TAL-KEE5.1. Għall-għan tal-verifika tal-KEE, il-fabbrikant taċ-ċilindru għandu jipprovdi lill-korp ta' spezzjoni bi:5.1.1. iċ-ċertifikat ta’ l-approvazzjoni tal-mudell tal-KEE;5.1.2. iċ-ċertifikati ta’ l-analiżi tal-forma għall-azzar fornut għall-fabbrikazzjoni taċ-ċilindri;5.1.3. mezz ta’ identifikazzjoni tal-forma ta’ l-azzar li minnha jkun ġej kull ċilindru;5.1.4. id-dokumentazzjoni – b’mod partikolari d-dokumenti relatati mat-trattament ta’ sħana – dwar iċ-ċilindri fornuti minnu, fejn jistqarr il-proċess użat skond 2.2;5.1.5. lista taċ-ċilindri, fejn jingħataw in-numri u l-iskrizzjonijiet preskritti fis-sezzjoni 6;5.1.6. ir-riżultati tat-testijiet mhux distruttivi mwettqa matul il-produzzjoni u l-metodi ta’ wweldjar wżati biex tiġi żgurata riproduċibilità tajba taċ-ċilindri matul il-fabbrikazzjoni. Il-fabbrikant għandu jipprovdi wkoll dikjarazzjoni fejn huwa jaċċetta li għall-produzzjoni tas-serje juża metodu ta’ wweldjar identiku għal dak li huwa kien juża għaċ-ċilindri ppreżentati għall-approvazzjoni tal-mudell tal-KEE.5.2. MATUL IL-VERIFIKA TAL-KEE5.2.1. Il-korp ta’ spezzjoni għandu:- jaċċerta li ċ-ċertifikat ta' l-approvazzjoni tat-tip tal-KEE ikun ġie miksub u li ċ-ċilindri jikkonformaw miegħu,- jivverifika d-dokumenti li jagħtu informazzjoni dwar il-materjali u l-proċessi ta’ fabbrikazzjoni, b’mod partikolari dawk speċifikati f’2.1.6,- jikkontrolla jekk il-ħtiġiet tekniċi mogħtija fis-sezzjoni 2 ġewx sodisfatti u jwettaq eżaminazzjoni viżwali minn barra u minn ġewwa ta' kull ċilindru minn kampjun magħżul fuq bażi każwali,- jkun preżenti għat-testijiet preskritti fi 3.1 u 3.2 u jikkontrolla l-progress tagħhom,- jikkontrolla jekk l-informazzjoni mogħtija mill-fabbrikant imsemmija f’5.1.6 hiex korretta, u jekk il-verifiki li huwa jkun wettaq ikunux sodisfaċenti,- joħroġ ċertifikat ta’ verifika tal-KEE fuq il-linji tal-mudell mogħti fl-Anness III.5.2.2. Għall-għan tat-twettiq tal-verifiki, għandu jittieħed kampjun ta’ ċilindri, magħżul fuq bażi każwali, minn kull lott, kif indikat hawn taħt,Lott għandu jikkonsisti f’massimu ta’ 3000 ċilindru ta’ l-istess tip, kif definit fit-tieni paragrafu ta’ 4.1, iffabbrikati fl-istess ġurnata jew fi ġranet konsekuttivi.TABELLA 1N attwali f’lott | Ċilindri meħudin bħala kampjuni | Ċilindri soġġetti għal || | Testijiet mekkaniċi | Verifiki tal-fqigħ |N ≤ | 500 | 3 | 1 | 2 |500 < N ≤ | 1500 | 9 | 2 | 7 |1500 < N ≤ | 3000 | 18 | 3 | 15 |Skond id-daqs tal-lott, iċ-ċilindri kampjuni għandhom jiġu soġġetti għat-testijiet mekkaniċi li għalihom hemm provdut fi 3.1 u għall-verifika ta' fqigħ ta' pressjoni idrawlika li għaliha hemm provdut fi 3.2, skond id-distribuzzjoni indikata fit-tabella1.Jekk żewġ ċilindri jew aktar ma jgħaddux minn dawn it-testijiet, il-lott għandu jiġi rrifjutat.Jekk wieħed miċ-ċilindri ma jgħaddix mit-testijiet mekkaniċi jew mit-test tal-fqigħ, għandhom jintagħżlu numru ta’ ċilindri fuq bażi każwali, kif hemm indikat fit-tabella 2, u għandhom isiru t-testijiet skond id-distribuzzjoni fit-tabella 1.TABELLA 2Numru N f’lott | Ċilindri meħudin bħala kampjuni | Ċilindri soġġetti għal | Testijiet mhux sodisfaċjenti || | Testijiet mekkaniċi | Test tal-fqigħ |250 < N ≤ | 500 | 3 | Testijiet mekkaniċi | 2 | 1 |Testijit tal-fqigħ | 1 | 2 |500 < N ≤ | 1500 | 9 | Testijiet mekkaniċi | 5 | 4 |Testijiet tal-fqigħ | 2 | 7 |1500 < N ≤ | 3000 | 18 | Testijiet mekkaniċi | 9 | 9 |Testijiet tal-fqigħ | 3 | 15 |Jekk wieħed jew aktar minn dawn iċ-ċilindri ma jkunx sodisfaċjenti, il-lott għandu jiġi rrifjutat.5.2.3. L-għażla ta’ kampjuni u t-testijiet kollha għandhom isiru fil-preżenza ta’ rappreżentant tal-korp ta’ spezzjoni.5.2.4. Iċ-ċilindri kollha tal-lott għandhom jgħaddu mill-verifika idrawlika speċifikata f’3.3 fil-preżenza u taħt is-sorveljanza ta’ rappreżentant tal-korp ta’ spezzjoni.5.3. EŻENZJONI MILL-VERIFIKA TAL-KEEFil-każ ta’ ċilindri ta’ volum inqas minn litru, it-testijiet u l-kontrolli kollha speċifikati fis-sezzjoni 5, għandhom isiru mill-fabbrikant fuq ir-responsabilità tiegħu. Il-fabbrikant għandu jforni lill-korp ta' spezzjoni d-dokumenti kollha u r-rapporti kollha li għandhom x’jaqsmu mat-testijiet u mal-kontrolli.6. MARKI U SKRIZZJONIJIET6.1. Meta l-korp ta’ spezzjoni jkun wettaq il-kontrolli kollha preskritti u jekk ir-riżultati jkunu sodisfaċenti, għandu joħroġ ċertifikat li jiddikkjara li jkunu saru l-kontrolli.6.2. Għal ċilindri ta’ volum ta’ inqas minn 6,5 litri, il-marki u l-iskrizzjonijiet li għandhom x’jaqsmu mal-kostruzzjoni taċ-ċilindru jistgħu isiru fuq il-qiegħ; għaċ-ċilindri l-oħra, dawn għandhom isiru fuq ir-ras jew fuq parti rrinforzata taċ-ċilindru jew fuq plakka ta’ identifikazzjoni. Madankollu, uħud minn dawn l-iskrizzjonijiet jistgħu isiru fuq it-tarf matul il-formazzjoni jekk l-integrità taċ-ċilindru ma tiġix imdgħajfa.6.3. APPROVAZZJONI TAL-MUDELL TAL-KEEB'deroga mill-ħtiġiet tas-sezzjoni 3 ta' l-Anness I tad-Direttiva 76/767/KEE, il-fabbrikant għandu jagħmel il-marka ta' l-approvazzjoni tat-tip tal-KEE fl-ordni li ġejja:- l-ittra stilizzata+++++ TIFF +++++- in-numru 3 li jidentifika d-Direttiva,- l-ittra/i kapitali li jidentifikaw l-Istat Membru li jkun ta l-approvazzjoni tal-mudell tal-KEE u ż-żewġ figuri finali tas-sena li fiha tkun inħarġet l-approvazzjoni tal-mudell,- in-numru li jidentifika l-approvazzjoni tal-mudell tal-KEE (e.g.+++++ TIFF +++++3 D 79 45).6.4. MARKA TAL-VERIFIKA TAL-KEEB'deroga mill-ħtiġiet tas-sezzjoni 3 ta' l-Anness II tad-Direttiva 76/767/KEE, il-korp ta' spezzjoni għandu jagħmel il-marka tal-verifika tal-KEE fl-ordni li ġejja:- l-ittra żgħira ‘e’,- l-ittra/i kapitali li tidentifika l-Istat Membru fejn tkun saret il-verifika, flimkien ma', fejn ikun neċessarju, wieħed jew żewġ figuri li jidentifikaw is-sud-diviżjoni territorjali,- il-marka tal-korp ta’ spezzjoni magħmula mill-aġent tal-verifika, flimkien mal-marka ta' l-aġent tal-verifika jekk ikun addattat,- eżagonu,- tal-verifika: sena, xahar (e.g. e D 12 48+++++ TIFF +++++80/01).6.5. SKRIZZJONIJIET TA’ KOSTRUZZJONI6.5.1. Fir-rigward ta’ l-azzar- Numru li jindika il-valur ta’ Re f’N/mm2 li fuqu ġie bbażat il-kalkolu,- is-simbolu N (ċilindru fil-kondizzjoni normalizzata) jew is-simbolu S (ċilindru fil-kondizzjoni ta’ tensjoni mnaqqsa).6.5.2. Fir-rigward tat-test idrawlikuIl-valur tal-pressjoni tat-test f'bars segwit bis-simbolu "bars";6.5.3. Fir-rigward tat-tip ta’ ċilindru:Il-volum minimu f’litri, ggarantit mill-fabbrikant taċ-ċilindru.Dan il-volum għandu jiġi espress b’post deċimali wieħed u magħluq għall-eqreb figura.6.5.4. Fir-rigward ta’ l-oriġiniL-ittra/i kapitali li jindikaw il-pajjiż ta’ oriġini segwiti mill-marka tal-fabbrikant u n-numru tas-serje:6.6. SKRIZZJONIJIET OĦRAFejn ikun hemm bżonn ta’ skrizzjonijiet oħra li ma jkollomx x’jaqsmu la mal-kostruzzjoni u lanqas ma’ l-ispezzjoni ta’ l-oġġett, dawn għandhom isiru fuq iċ-ċilindri skond 6.2.--------------------------------------------------ANNESS II+++++ TIFF +++++ANNESS TEKNIKU GĦAĊ-ĊERTIFIKAT TA’ L-APPROVAZZJONI TAL-MUDELL TAL-KEE1. Riżultati ta’ l-eżaminazzjoni tal-KEE tal-mudell għall-approvazzjoni tal-mudell tal-KEE.2. Karatteristiċi prinċipali tal-mudell b’mod partikolari:- s-sezzjoni trasversali lonġitudinali tat-tip ta' ċilindru li jkun irċieva l-approvazzjoni tal-mudell, fejn jidher:- id-dijametru nominali minn barra, D,- il-ħxuna minima tal-ħajt taċ-ċilindru, a,- il-ħxuna minima tal-qiegħ u tar-ras,- it-tul(ijiet) minimu(i) u massimu(i), Lmin, Lmass,- l-għoli minn barra tal-parti li ġejja fit-tond tal-qiegħ taċ-ċilindru H, f'mm,- il-volum jew volumi, Vmin, Vmass;- il-pressjoni, Ph;- l-isem tal-fabbrikant/Numru tad-disinn u d-data;- l-isem tat-tip taċ-ċilindru;- l-azzar skond is-sezzjoni 2.1.--------------------------------------------------ANNESS III+++++ TIFF ++++++++++ TIFF +++++--------------------------------------------------